රේණුකා හේරත්

දුනුතිලක මුදියන්සේලාගේ රේණුකා මැණිකේ හේරත්, සාමාන්‍යයෙන් රේණුකා හේරත් (උපත 1945 සැප්තැම්බර් 7 - 2017 මාර්තු 13), ශ්‍රී ලංකාවේ ප්‍රමුඛ දේශපාලනඥයෙකු සහ ශ්‍රී ලංකා පාර්ලිමේන්තු මන්ත්‍රීවරියකි.  රණසිංහ ප්‍රේමදාස ජනාධිපතිවරයා යටතේ ඇය සෞඛ්‍ය අමාත්‍යවරිය වූවාය. රේණුකා හේරත් මිය යන විට මධ්‍යම පළාත් සභාවේ  විපක්ෂ නායිකාව විය.

ඇය සෞඛ්‍ය අමාත්‍යවරිය ලෙස කටයුතු කරන කාලය තුළ,  සෞඛ්‍ය සේවා ක්‍ෂේත්‍රයේ විශාල දියුණුවක් සිදු වූ අතරම, සෞඛ්‍ය සේවා අංශයේ කිසිදු වැඩ වර්ජනවලට මහජනතාව අපහසුතාවට පත් කිරීමට ඉඩ නොදුන් කාලයකි. ඇය 2017 දී මිය යන තුරුම දේශපාලනයේ ක්‍රියාකාරීව සිටියාය 

ජනතාවගේ යුක්තිය සහ අයිතිවාසිකම් වෙනුවෙන් සටන් කළ නිර්භීතම නිර්භීත දේශපාලන නායිකාවක් ලෙස ඇය අදටත් ප්‍රසිද්ධය.

 වෘත්තීය 
රේණුකා හේරත් UNP  සාමාජිකාවක් වූ අතර 1977 දී නුවරඑළිය දිස්ත්‍රික්කයේ ඇගේ උපන් ගම වන වලපනේ ආසනයෙන් තරඟ කර දේශපාලනයට පැමිණියාය. ඇය සිය පළමු මැතිවරණය ජයගෙන දිස්ත්‍රික් අමාත්‍යවරියක් වූවාය.

1988 දී ඇය සංස්කෘතික කටයුතු නියෝජ්ය ඇමති ලෙස පත් කරන ලදී. රණසිංහ ප්‍රේමදාස ජනාධිපතිවරයාගේ පාලන සමයේදී ඇය සෞඛ්‍ය හා කාන්තා කටයුතු අමාත්‍යවරිය ලෙස කටයුතු කළාය. වලපනේ සහ නුවරඑළිය ප්‍රදේශවල යටිතල පහසුකම් සහ රාජ්‍ය සේවා අංශයේ විශාල දියුණුවක් සහ ජීවන තත්ත්වය නඟාසිටුවීම ඇයගේ නිල කාලය තුළ සිදු විය.

 යොමු කිරීම් 

ප්‍රවර්ගය:ශ්‍රී ලංකාවේ 10වන පාර්ලිමේන්තුවේ මන්ත්‍රීවරු
ප්‍රවර්ගය:2017 මරණ
ප්‍රවර්ගය:1945 උපත්
ප්‍රවර්ගය:දෙමළ-භාෂා පෙළ ඇතුළත් ලිපි
ප්‍රවර්ගය:විශේෂයෙන් සඳහන් කොට ඇති සිංහල-භාෂා පෙළ ඇතුළත් ලිපි